ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ደቡብ ኮርያ ንፈተነታት ሰሜን ኮርያ ዘነፃፀሩ ሚሳይላት ተኲሳ። 4 መስከረም 2017 ምንጪ ስእሊ, AFP/Getty Images መግለጺ ስእሊ, ደቡብ ኮርያ ኣብ ምብራቓዊ ገምገም ዘካደቶ ፈተነ ሚሳይል ዘርኢ ምስሊ ፈንያ። ደቡብ ኮርያ፡ ሰሜን ኮርያ ንዘካየደቶ ሻድሻይ ፈተነ ስዒቡ እታ ሃገር ፈተነ ናብ ተካይደሉ ቦታ ዘነፃፀሩ ሚሳይላት ተኲሳ። እቲ ብዕሊ ምስሉ ዝተፈነወ ልምምድ ባላስቲክ ሚሳይል ካብ ነፈርቲን መሬትን እዩ ተፈንዩ። ኣሜሪካ ኣብ ልዕሊኣን ፈተውታን ዘነፃፀረ ዝኾነ ዓይነት መጥቃዕቲ ከቢድ ግብረ-መልሲ ከምዝፅበዮ ምሕናያ ስዒቡ ዝተፈፀመ እዩ። ብተካይዶ ውጉዝ ፈተነታት ሚሳይል ተደጋጋሚ ዓለም ለኻዊ ፀቕጢታት ዝበፅሓ ሰሜን ኮርያ ብወገና፡ እቲ ዘካየደቶ ፈተነ ሃይድሮጅን ቦምብ ምንባሩ ዕላዊ ገይራላ። ቤት ምኽሪ ፀጥታ ወድብ ሕቡራት ሃገራት ንሎሚ ሶኒ ህፁፅ ኣኽባ ከካይድ እዩ። እቲ ከካይዶ ዝሓሰበ ህፁፅ ኣኼባ ድማ ብኢትዮጵየያ ከምዝምራሕ ዕላዊ ገይሩሎ። ቅድሚ እቲ ኣኼባ መራሕቲ ደቡብ ኮርያን ጃፓንን እቲ ቤት ምኽሪ ተሪር ስጉምቲ ንክወስድ ድፍኢት ንምግባር ምድላወን ኣቐባሊ ቃል መንግስቲ ደቡብ ኮርየያ ተዛሪቦም። መልእኽቲ ተኹሲ ደቡብ ኮርያ ጋዜጠኛ ቢቢሲ ሮቢን ብራንት፡ ነቲ ፈተነ ጫፍ ቁጠዐ ደቡብ ኮራያ ዘረጋግፅ እዩ ኢልዎሎ። ደቡብ ኮርያ ድልዱል ዓቕሚ ኒኩሌርዊ ኣፅዋር ዘይብላ እንትትኸውን ሕዚ ዘካድቶ ፈተነ ሕጋዊ ኣፅዋር ፑንጉየ-ሪ ንዝተብሃለ መፈተኒ ሚሳይላት ጎረቤታ ዘነፃፀረ እዩ። ኤጀንሲ ዝና ደቡብ ኮርኣ ዮንሃፕ ከምዝፀብፀቦ " ንቶኽታኹነት እታ ሃገር ደው ንምባል ጥራህ ዘይኮነስ፡ ኣመራርሃ ፀላኢን ደገፍቲ ሃእሊታትን ስግኣት ህዝብና እንተኾእኖም ንዕኦም እውን ንምቅባፅ ዝዓለመ እዩ" አሎም ኣለው ኣቐባሊ ቃል ሰራዊት እታ ሃገር ኮሎንል ጂ-ቺዮን። ምንጪ ስእሊ, AFP/Getty Images ሕዚ ዘለዋ ዓቕሚ ባላሲቲክ ሚሳይል ንምጥንኻር ምስ ኣሜሪካ ብደረጃ መትከል ኣብ ስምምዕ ምብፅሐን እውን እቲ ኤጀንሲ ፀብፂቡሎ። ምቅላዕ ፈተነ ኒኩሌር ሰብ-ሞያ ምንቅጥቃጥ መሬት፡ ሰሜን ኮርያ ፈተነ ሚሳይል ኣብ ተካይደሉ ከባቢ፡ ትማሊ ሰንበት ምርመራ ኣካይዶም ነይሮም። ትካል መፅናዕቲ መሬት ኣሜሪካ ዕላዊ ከምዝገበሮ ድማ እቲ ዓቐን ምንዋፅ መሬት 6.3 ማግኒትዩድ ምዃኑ ተረጋጊፁሎ። መራሕቲ ሰሜን ኮርያ ነዚ ምላሽ ንምሃብ ኣይደንጎዩን። ሻድሻይ ዙር ከቢድ ፈተነ ኒኩሌር ምዃኑ ኣረጋጊፆም። እቲ ሃይድሮጅን ቦምብ ማዕረ'ቲ ነዊሕ ዝሕምበብ ሚሳይል ክምላእ ከምዝኽእል ኣፍሊጦም። መራሒ እታ ሃገር ምስ ሓድሽ ሃይድሮጅን ቦምብ እንትላለዩ ዘርኢ ምስሊ ብማእኸን ዜን እታ ሃገር ተፈንዩሎ። ነቲ ፈተነ ስዒቡ ውሱን ምንቅጥቃጥ መሬት ዘጋጠማ ቻይና ብወገና ምርመራ ጨረር ተካይድ ምህላዋ ሰበ-ስልጣን እታ ሃገር ተዛሪቦም ኣለው። ሰብ-ሞያ እቲ ዓውዲ ከምዝበልዎ ብሰንበት ዝተኻደ ፈተነ፡ ሰሜን ኮርያ ዛጊድ ካብ ዝገበረቶም ፈተነታት ዕውትን ዝዓበየን እዩ። መልእኽቱ እውን ንፁር ምንባሩ ኣዘካኺሮም። ግብረ-መልሲ እቲ ፈተነ ንፕረዚደንት ኣሜሪካ ዶናልድ ትራምፕ ዘቖጥዐ እንትኸውን "ሓደገኛ" ን "ተፃባኢን" ክብሉ ገሊፆምዎ። ምንጪ ስእሊ, Reuters/KCNA መግለጺ ስእሊ, ቴሌቪዥን ሰሜን ኮራያ መራሒ እታ ሃገር ንሓድሽ ሃይድሮጅን ቦምብ እንትዕዘቡ ዘርኢ ምስሊ ፈንዩ። ኣሜሪካ፡ ምስ ሰሜን ኮርያ ሓቢራ ምስ እትሰርሕ ዝኾነት ትኹን ሃገር ዘለዋ ንግዳዊ ርክብ ደው ክተብል ከምትኽእል ድማ ኣዘኻኺሮም። ሚንስትር ምክልኻል ኣሜሪካ ጀምስ ማቲስ ፡ ንዝኾነ ኣብ ልዕሊ ሃገሮም ዘንፀላሉ ስግኣት "ዕውትን ኣዝዩ ብርቱዕን" ምላሽ ከምዝወሃብ ንጋዜጠኛታት ኣብ ዝሃብዎ ቃል ተዛሪቦም። ሰሜን ኮርያ ከም ሃገር ምድምሳስ ድሌት ሃገሮም ከምዘይኮነ እውን ገሊፆም። ፕረዚደንት ደቡብ ኮርያ ሙን ጄ "ትርጉም ኣልቦ ስትራቴጂካዊ ስሕተት" ክብሉ ነቲ ፈተነ ኣውጊዞም። ቤት ምኽሪ ፀጥታ ውድብ ሕቡራት ከመሓላለፎ ንዝኽእል ነታ ሃገር ዝንፅል ማዕቐብ ሓዊሱ ካልእ ጥንኩር ምላሽ ክወሃብ እውን ተላቢዮም። ቻይና ብወገና ነቲ ተግባር ብምኹናን እታ ሃገር ንሰፊሕ ዓለም-ለካዊ ተቓውሞታት ትነፅግ ምህላዋ ኣፍሊጣ። መልእኽቲ'ቲ ፈተነ ሰበ-ስልጣን ደቡብ ኮርያ ከምዘፍለጥዎ እቲ ፈተነ ፑንግየ-ሪ ካብ ዝተብሃለ ጣብያ ፈተነ ኒኩሌር እዩ ተፈንዩ። እቲ ፈተነ ዝፈጠሮ ምንዋፅ መሬት፡ ቅድም ክብል ተፈንዩ ካብ ዝነበረ ሓምሻይ ፈተነ ብ9.8 ዕፅፊ ዝሓየለ እዩ ተባሂሉሎ። ሃይድሮጂን ቦምቢታት ካብ ኣቶማዊ ቦምቢታት ተዓፃፃፊ ሓይሊ ይውንኑ። ሕቶታት ሰሜን ኮርያ ምስ መጠንቀቕታ ክተኣናገድ ከምዝግባእ ዝሃበሩ ተንተንቲ ፖለቲካ፡ እንተዘይኮይኑ ግና ኒኩሌራዊ ዓቕማ ሓለፋ ከምትርብሓሉ ኣጠንቂቖም። ተዛማዲ ትሕዝቶ North Korea missile: 'Most serious missile launch yet' Expert views on North Korea's missile test over Japanese territory and what it means for diplomacy.29 ነሓሰ 2017 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
